《正仲次帅初前韵见示数日相访再次韵酬之》
宋代·舒岳祥

绝怜幽谷此相亲，屋角来禽作小春。
梅笑故知情熟客，犬锓不小眼生人。
青灯知子别来意，乌几扶吾病后身。
莫怪柴门长日掩，俗交正复厌频频。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。